بوسنیا تے ہرزیگووینا

بوسنیا تے ہرزیگووینا یورپ دا اک مُلک اے۔ ایہ پہلے یوگوسلاویا وچ شامل سی۔ ایہدے دو حصے نیں، اک بوسنیا تے ہرزیگووینا تے دوجا سرپسکا اے ۔ وفاق بوسنیا تے ہرزیگووینا وچ مسلماناں دی اکثریت اے تے سرپسکا چ مسلماناں دے نال کروٹ ، سرب تے دوجیاں قوماں دے لوک وی رہندے نیں ۔ ایہہ علاقہ یورپ دے دکھن چ بلقان چ واقع اے ۔ اسدا رقبہ 51129 مربع کلومیٹر اے ۔ اس دیاں سرحداں 3 پاسےآں توں کروشیا دے نال نیں ، اس دی وجہ ایہہ وا کہ مغربی یورپی قوماں نے اس علاقے دی آزادی دے ویلے اس گل نوں یعقینی بنائیا سی کہ اس مسلم اکثریتی علاقے نوں سمندر دا ساحل نا مل سکے ، اس ویلے اس کول صرف 26 کلومیٹر لمبا ساحل اے تے کسے وی جنگ دی صورت چ اسنوں گھیریا جا سکدا اے ۔ جدوں کہ چڑھدے چ اس دیاں سرحداں سربیا تے دکھن چ مونٹی نیگرو نال ملدیاں نیں ۔ سب توں وڈا شہر تے راجگھر ساراجیوو اے ، جتھے 1984ء دے سرمائی اولمپک کھیڈ ہوئے سن ، اوس ویلے ایہہ یوگوسلاویا چ شامل سی ۔ 1991ء دی مردم شماری دے مطابق اسدی آبادی 44 لکھ سی ، جہڑی کہ ہن اک اندازے دے مطابق گھٹ کے 39 لکھ رہ گئی اے ، کیونجے 1990ء دی دہائی دی جنگ چ لکھاں لوک مارے گئے جنہاں چ وڈی گنتی بوسنیا دے مسلماناں دی سی تے بے شمار لوگ دوجے دیساں چ ہجرت کرگئے ۔ بوسنیا نے 1991ہ چ یوگوسلاویہ توں آزادی دا اعلان کیتا ۔ تریخ تریخ توں پہلاں دا زمانہ جنوب مشرقی یورپ دے سب توں پرانے آثار ایسے دیس توں لبھے نیں ، جداں کہ پتھر دے زمانے 12 ہزار سال قبل مسیح نال تعلق رکھن آلا اک مجسمہ جس چ اک گھوڑے نوں تیر کھاندے ہوئے دیکھائیا گئیا اے ۔ ایہہ آثار ہرزیگووینا چ ستولاک دے قصبے توں ملے نیں ۔ اس زمانے دے لوگ غاراں چ رہندے سن یاں پہاڑاں دیاں چوٹیاں تے گھر بنا کے رہندے سن ۔ 1893ء چ ساراجیوو دے نیڑے پرانی بتمیر ثقافت دے آثار لبھے سن جنہاں دا تعلق تانبے دے زمانے نال اے ۔ ایہہ تہذیب اج توں 5 ہزار سال پہلے مک گئی سی ۔ چار سو سال قبل مسیح چ اس علامے تے کلتی لوکاں نے مل مار لئیا ، جس دے بعد اوہ لہندے یورپ چ وی پھیل گئے ۔ ایہہ لوک لوہے دے اوزار تے پہیئے نال لے کے آئے سن جس نال زراعت چ بہت وڈیاں تبدیلیاں آئیاں ۔ رومی دور سلاوی ہجرت ہور ویکھو یوگوسلاویہ حوالے Phillips, Douglas A. Bosnia and Herzegovina. Philadelphia: Chelsea House Publishers, 2004. ISBN 0-7910-7911-2 Norway – A Triumph in Bigotry by Frederick Delaware which compares the bigotry and hatred of establishment Norway towards Muslims with that of Serbia and Croatia in 1990's Yugoslavia. باہرلے جوڑ بوسنیا تے ہرزیگووینا دے وزیراں دی کونسل Archived 2010-09-04 at the وے بیک مشین بوسنیا تے ہرزیگووینا دی پارلیمنٹ بوسنیا تے ہرزیگووینا دی پریزیڈنسی Archived 2011-05-18 at the وے بیک مشین وفاق بوسنیا تے ہرزیگووینا دی حکومت Archived 2011-02-24 at the وے بیک مشین ریاستاں دے سربراہ تے کابینہ دے ارکان Archived 2009-04-17 at the وے بیک مشین Global Integrity Report: BiH Archived 2009-08-06 at the وے بیک مشین has details of anti-corruption efforts Bosnia and Herzegovina from UCB Libraries GovPubs FAO Country Profiles: Bosnia and Herzegovina